Rafael Eleuterio Rey

**Rafael Eleuterio Rey** (1933– 2024) var en argentinsk geistlig og katolsk biskop av Zárate-Campana.
## Liv og virke
### Prest
Rafael Eleuterio Rey ble presteviet for erkebispedømmet Mendoza den 20. desember 1958.
### Hjelpebiskop i Mendoza
Pave Johannes Paul II utnevnte ham til hjelpebiskop i Mendoza og titulærbiskop av *Hilta* den 30. april 1983. Erkebiskopen av Mendoza, Cándido Genaro Rubiolo, ordinerte ham til biskop den 3. juli samme år; medkonsekratorer var Carlos González Cruchaga, biskop av Talca, og León Kruk, biskop av San Rafael.
### Biskop av Zárate-Campana
18. desember 1991 ble han utnevnt til biskop av Zárate-Campana og innsatt den 21. mars neste år. 

På begynnelsen av 1990-årene ble det fastslått at en av bispedømmets prester, Mario Napoleón Sasso, led av pedofili. Don Sasso ble sendt til et behandlingssenter i bispedømmet Zárate-Campana i to år på midten av 1990-tallet. Han ble utskrevet i 1998 med strenge ordrer om aldri å være i selskap med barn.

I 2001, til tross for at han kjente til Don Sassos problem, sendte biskop Rey ham for å arbeide i en fattig menighet i byen Pilar, der Sasso var den eneste presten og ansvarlig for en lokal kantine som blr besøkt av barn. I 2003 rapporterte en ansatt i bispedømmekantinrn til generalvikaren at fader Sasso hadde misbrukt en jente seksuelt. Presten skal ha rapportert dette til biskop Rey, som imidlertid ikke foretok seg noe. Kjøkkenoperatøren, presten og psykiateren Luiz Guzmán gikk deretter til politiet. Den 1. desember 2003 ble det utstedt arrestordre mot Don Sasso. Hjulpet av generalvikaren og en annen prest flyktet Don Sasso fra byen. Han ble tatt i januar 2004. De to prestene som hjalp til i hans flukt ble anklaget for grov medvirkning. De innrømmet til slutt delvis skyld og ble dømt til prøvetid. 

Biskop Rey er ikke siktet av sivile myndigheter. I 2007 ble Don Sasso dømt for første grads seksuelle overgrep mot fem jenter i alderen 5 til 12 år til 17 års fengsel.

Da hadde biskop Rafael Eleuterio Rey kort før trukket seg fra bispestolen stillingen, den 3. februar 2006.

Han døde den 20. august 2024 i Mendoza i en alder av 91 år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *172
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
* Erkebiskop Zenobio Lorenzo Guilland (1890-1962) *1935
* Erkebiskop Antonio José Plaza (1909-1987) *1950
* Kardinal Raúl Francisco Primatesta (1919-2006) *1957
* Erkebiskop Cándido Genaro Rubiolo (1920-2004) *1974
* Biskop *Rafael Eleuterio Rey* (1933 -2024) *1983

## Referanser